Hitman: Sniper

***Hitman: Sniper***, հեռախոսային տեսախաղ առաջին դեմքի հրաձիգ ժանրում, որը մշակել է կանադական Square Enix Montreal ստուդիան, և թողարկել է ճապոնական Square Enix միջազգային ընկերությունը 2015 թվականի հունիսին։ Ինչպես Hitman շարքի խաղերում, այնպես էլ այս խաղում գլխավոր հերոսը Գործակալ 47-ն է, որն այս անգամ պետք է սպանի որոշ ազդեցիկ մարդկանց դիպուկահար հրացանով։

2014 թվականին Electronic Entertainment Expo-ում խաղը պաշտոնապես հայտարարվել է որպես *Sniper Challenge* գովազդային մինի խաղի ընդլայնում *Hitman: Absolution*-ի համար։ 2015 թվականի հունիսի 4-ին խաղը թողարկվել է iOS և Android հարթակների համար։ Hitman: Sniper-ը ստացել է դրական արձագանքներ։ Որոշ քննադատներ գովել են խաղը գլուխկոտրուկների և հետաքրքրության համար, բայց խաղը ենթարկվել է նաև քննադատությունների խաղային միատեսակ ընթացքի համար։

## Խաղի ընթացք
Գործակալ 47-ի գլխավոր նապատակը Չեռնագորիայում դիպուկահար հրացանով որոշ ազդեցիկ մարդկանց սպանությունն է։ Խաղը ստեղծված է առաջին դեմքից։ Գլխավոր հերոսը գտնվում է տներից հեռու՝ կրակելով դիպուկահարի դիրքից և անխոցելի է հակագրոհի ժամանակ, բայց կարող է ձախողել առաքելությունը, եթե թիրախը նկատի կրակոցը և լքի տարածքը։ Խաղացողը կարող է փորձել սպանության այլընտրանքային ձևեր, որոնցից է կարակելը այն ապակուն, որի վրա հենված է զոհը։ Ուրիշ թակարդներ են, օրինակ ավտոմեքենայի ազդանշանի միացումը, պահակներին շեղելու համար, օդափոխիչների միացումը և այլն։ Խաղացողը սեղմում է սարքի սենսորային էկրանին՝ նշանառությունը մեծացնելու և այն թիրախի վրա ուղղելու համար։ Առաքելությունները ստեղծում է խաղը, և յուրաքանչյուր առաքելություն ուղղված է տասը գլխավոր նպատակակետերից մեկի սպանությանը, ինչպես նաև երկրորդական նպատակակետերի, օրինակ որոշակի տեսակի թակարդի օգտագործումը կամ կրակոցը շարժվող թիրախի գլխին։ Առաքելությունը համարվում է ամբողջովին կատարված, եթե խաղացողը, բացի սպանությունից, կարողացել է կատարել հավելյալ առաջադրանք (օրինակ՝ գլխին կատարած կրակոցով սպանել տասը թշնամու)։ 

Առաքելությունը հաջող կատարելու դեպքում խաղացողին տրվում է մրցանակ՝ խաղային փողի կամ դիպուկահար հրացանի նոր դետալների տեսքով։ Խաղացողը կարող է փողով բարելավել իր դիպուկահար հրացանը կամ գնել նորը։ Հնարավորություն կա նաև ձեռք բերել միկրովճարում, որպեսզի բաց թողնել առաքելությունը կամ ապաարգելափակել նոր հրացան։ Խաղացողը կարող է համապատասխանեցնել առաջընթացը սարքավորումների միջև՝ մուտք գործելով Facebook-ի հաշիվ։

## Մշակում և թողարկում
*Hitman: Sniper*-ը ներկայացվել է, որպես *Sniper Challenge* մինի խաղի գովազդի ընդլայնում *Hitman: Absolution*-ի համար։ *Square Enix*-ը նաև ուզում էր ուսումնասիրել խաղային աշխարհով կերպարին տեղափոխելու անհրաժեշտության բացակայության առավելությունները։ Խաղն ի սկզբանե մշակվել էր որպես «պրեմիում խաղ» iPad-ի համար, սովորականից բարձր գնով։ Ավելի ուշ հայտարարվել է, որ խաղն անվճար է, բայց միկրովճարում կատարելու հնարավորությամբ։ Միկրովճարումների հնարավորությունը խաղի թողարկման ժամանակ պահպանվել է, սակայն հետագայում *Hitman: Sniper*-ը դարձավ անվճար։ Խաղը մշակվել է երկու շաբաթում։

2014 թվականին Square Enix ընկերությունը ներկայացրել է *Hitman: Sniper*-ը Electronic Entertainment Expo-ում, որտեղ ներկայացված էր նրա դեմոտարբերակը։ Նախնական հաշվարկներով թողարկումը պետք է տեղի ունենար 2014 թվականին, բայց արդյունքում iOS-ի և Android-ի համար խաղը դուրս եկավ 2015 թվականի հունիսի 4-ին։

Թողարկվելուց հետո խաղը շարունակվում է թարմացվել։ 2016 թվականի հունիսին ավելացված էր «Մահվան հովիտ»-ը ()։ Այդտեղ պետք է պաշտպանել մեխանիկ Բենին զոմբիներից մինչ նա վերանորոգում է իր բեռնատարը։ Լրացումն ուներ դժվարության երեք աստիճան և հրացանի հավելյալ բարելավում։ Նույն թվականին *Square Enix Montreal*-ն ավելացրեց լիմիտավորված աղեղնազեն հատուկ հնարավորություններով։ 2019 և 2020 թվականներին խաղը ժամանակավորապես անվճար էր։

## Քննադատների արձագանքներ

*Hitman: Sniper*-ը թողարկելուց հետո հիմնականում ստացավ դրական արձագանքներ։ Metacritic-ում միջին միավորը 76 էր։ Գրախոսները գովաբանեցին ծուղակները իրենց հետաքրքիրության և մինիմալիզմի համար, բայց միաժամանակ քննադատում էին միապաղաղության համար։ Նաև նրանք նկատեցին, որ մի քանի ժամ խաղալուց հետո լավ հիշվում է թշնամու երթուղին։ Դա նաև նկատել են TouchArcade-ի քննադատները՝ խաղին տալով չորս միավոր հինգից, բայց քննադատության է ենթարկվել նրա կրկնվող խաղային ընթացքը։ *Gamezebo*-ի տնօրենն ասել է, որ *Hitman: Sniper* խաղը մնում է թարմ և գրավիչ, չնայած միապաղաղությանը։ Գրախոսը հատկապես գովել է ձայնային դիզայնը և այն, որ դա հուշում է խաղացողին գտնել ծուղակի լուծմանը տանող ճանապարհը։ Pocket Gamer-ը նրան տվել է յոթ միավոր տասից՝ նշելով, որ թիրախներին թակարդների և հնարքների միջոցով սպանելու մեթոդները խաղի ամենահետաքրքիր մասն է։ Այնուամենայնիվ, Pocket Gamer-ը նշել է, որ *Hitman: Sniper*-ը չի հասել սերիալի իրավիճակային հումորին։ TouchArcade-ը խորհուրդ է տալիս *Hitman: Sniper*-ը խաղալ iPad-ների վրա՝ փոքր iPhone-ների փոխարեն։

*Gamezebo-ն Hitman: Sniper*-ին անվանել է 2015 թվականի հունիսին բջջային սարքերի համար թողարված լավագույն խաղերից մեկը։ *Hitman: Sniper*-ը պաշտոնապես համարվում է Square Enix Montreal ստուդիայի պատմության ամենաշահավետ խաղը։ 2020 թվականին ռուսական *Игры Mail.ru* կայքն այն ներառել է լավագույն հարյուր բջջային խաղերի շարքում։

## Շարունակություն
2022 թվականի մարտի 3-ին Square Enix Montreal-ը թողարկել է խաղի շարունակությունը՝ *Hitman Sniper: The Shadow*, որտեղ ավելացել են նոր լոկացիաներ և կերպարներ։

## Ծանոթագրություններ

Կատեգորիա:2014 տեսախաղեր
Կատեգորիա:IOS խաղեր